钦定古今图书集成/明伦汇编/氏族典/第398卷 > 李长庚
## 钦定古今图书集成/明伦汇编/氏族典/第398卷 > 李长庚

按《明外史毕自严传》：“李长庚，字酉卿，麻城人。万历二
十三年进士。授户部主事，历江西左右布政使，所在
励清操。入为顺天府尹，改右副都御史，巡抚山东，尽
心荒政，民赖以苏。四十六年，辽东用兵，议行海运。明
年，特设户部侍郎一人，兼右佥都御史，出督辽饷，驻
天津，即以长庚为之。天启二年，迁南京刑部尚书，就”
移户部。明年以忧归。崇祯元年起工部尚书，复以忧
去。久之，代闵洪学为吏部尚书。长庚不植党援，与温
体仁不甚合，推郎中王茂学为真定知府。帝不允，复
推为顺德知府。帝怒，责以欺蒙，斥为民。家居久之，卒。